Borgarstjóri segir eflingu almenningssamgangna á höfuðborgarsvæðinu gefa fólki raunhæfan kost á að leggja einkabílnum . Vonast er til að tilraunaverkefni sem skrifað var undir í dag komi til með að fjölga strætisvagnafarþegum verulega . Sveitarfélögin á höfuðborgarsvæðinu , Vegagerðin , fjármála - og innanríkisráðherra undirrituðu í dag samkomulag um eflingu almenningssamgangna á höfuðborgarsvæðinu . Um tilraunaverkefni er að ræða en ríkið mun verja í það milljarði á ári næstu tíu árin . Í dag eru um fimm prósent af þeim ferðum sem farnar eru á höfuðborgarsvæðinu farnar með strætó . Vonast er til að verkefnið verði til þess að fjölga strætófarþegum verulega . „ Við munum tvöfalda hlut almenningssamgangna á höfuðborgarsvæðinu og það mun náttúrulega breyta gríðarlega miklu fyrir höfuðborgarbúa á öllum sviðum . Það mun draga úr mengun og það mun líklega minnka bílaumferð og gefa fólki kannski raunhæfan kost á því að reka ekki sinn eigin bíl heldur notast eingöngu við almenningssamgöngur , " segir Jón Gnarr borgarstjóri í Reykjavík . Farþegar ættu að sjá fyrstu breytingarnar strax í júní . „ Við munum auka tíðni einkum svona seinni part dags og fram á kvöld . Við munum hefja akstur fyrr á morgnana og um helgar og aka lengur á kvöldin , líka um helgar og virka daga . Síðan munum við fá einhverjar nýjar leiðar svona þegar fram líða stundir og vistvæna vagna " , segir Reynir Jónsson framkvæmdastjóri Strætó .